Solfrid Gavang

Solfrid Gavang Morley (født 19. februar 1966 i Narvik, død 14. september 2018 i Skien) var en norsk sanger og skuespiller. Hun arbeidet innen sjangeren kristen musikk og salmer.

Karriere 
Gavang startet som sanger i 1979, da hun var 13 år gammel, med en opptreden i NRKs tv-serie Husker du? med Odd Grythe som programleder. Hun ble invitert til programmet fordi hun året før hadde vunnet en lokal talentkonkurranse i hjembyen Narvik.

Skoleåret 1982-1983 gikk hun på folkehøyskole og fikk undervisning i sang og drama.

Hun ga ut sin første kassett med musikk i 1985. Musikken fra denne kassetten ble senere utgitt på nytt med tittelen En Sang For Fred.

I 1990 satt hun opp musikkspillet Ungen basert på Oscar Braathens roman. Gavang spilte hovedrollen, fabrikkjenta Milja.

I 1992 var Gavang med i Annie i Telemark Amatørteaterlag. Hun hadde rollen Grace Farrel i denne musikalen. I 1993 tok hun utdannelse innen TV og Media på TV-Skolen i Oslo.

I 1996 tok Gavang initiativ til en konsert i Ibsenhuset i Skien til inntekt for kreftsaken, og fikk en rekke artister, blant annet Bjøro Håland, Hanne Krogh, Elisabeth Andreassen, Merethe Trøan, Kari Svendsen, Lars Klevstrand, Steinar Ofsdal og Jannecke Øinæs til å stille opp gratis. Konserten  fikk inn rundt  kroner til Radiumhospitalets arbeid.

Hun var ukas artist i NRK Nordland våren 2014. Hun var også med i andre tv-programmer, blant annet programmet Salmer til alle tider med Helge Gudmundsen, og et program på Kanal 10 i 2014.

Plateutgivelser 
Gavang utga sin første kassett, En Sang For Fred, i 1985. I 2005 kom neste utgivelse, La oss samle alle stjernene på CD. Inntektene fra CD-salget gikk til kreftsaken som hun brant for. Tittelmelodien ble skrevet av Rolf Løvland og Jan Vincents Johannesen til konserten i Ibsenhuset i Skien i 1996.

I 2012 utga Gavang en singel med tittel «Nordnorsk julesalme», og i 2013 kom albumet Lengsel ut digitalt. I 2014 kom Gavangs fjerde album, Mitt hjerte er ditt. Hun ble kåret til ukas artist i NRK Nordland for dette våren 2014. Julen 2014 utga Gavang låta «Christmas Lullaby» av John Rutter, som ble en hit på forskjellige radiostasjoner. I 2015 ga Gavang ut sitt femte album, Veien til Himmelen, som var et rent salmealbum.

Etter hennes død i 2018 valgte ektemannen Robert Morley å utgi alle tidligere julesingler som et album, og ga det tittelen Solfrids Jul.

Den siste utgivelsen med Solfrid er singelen «Stad I Ljus», som kom ut posthumt i 2019.

Privatliv 
Solfrid var gift med Robert Morley.

Solfrid Gavang Morley er gravlagt ved Nenset Kirkegård i Skien.

Diskografi

Album 
 1984: Barnas Beste Viser 4 – Barn synger – MC med Nora Brockstedt, Geir Børresen, Vibeke Sæther, Solfrid Gavang og Trond Viggo Torgersen - MC/CD
 1985: En sang for fred – MC/CD
 2005: La oss samle alle stjernene – CD
 2013: Lengsel – CD
 2014: Mitt hjerte er ditt – CD
 2015: Veien til Himmelen – CD
 2016: Absolutt Barnas Lollipop'' med Kathleen Pettersson og Robert Morley - Digitalutgivelse
2018 Solfrids Jul - Digitalutgivelse

EP 
 2017: «Hymne til kjærleiken»
 2018  «Sangminner 1988-90»

Singler 
 1986: «Du er hos dem»
 2012: «Nordnorsk julesalme»
 2013: «Himlen i min favn»
 2013: «Somewhere out there» med Ola Fjellvikås
 2014: «Sov i ro»
 2014: «Pie Jesu / De utstøtte» med Robert Morley
 2014: «Jesus er og blir min glede» (Jesu bleibet meine Freude) av J.S Bach med Robert Morley
 2014: «Christmas Lullaby» med Robert Morley
 2015: «Happy New Year» med Mai-Linn Gilbu Berstad
 2015: «I will pray for You»
 2015: «Pie Jesu» med Robert Morley
 2015: «Candlelight Carol» med Robert Morley
 2016: «Mitt hjärtas land»
 2016: «Ett liv för mig / Aldrig ska jag sluta älska dig» med Robert Morley. (Utgitt i begrenset opplag på 100 CD-er i forbindelse med hennes bryllup.)
 2016: «Angels' Carol» med Robert Morley
 2017: «Himmel På Jord / Lys I Mørket»
 2018: «Marias Guttebarn» med Robert Morley
 2019: «Stad I Ljus»
 2019: «Mitt Drömda Land»
 2023: «Dans Litt Med Meg» med Robert Morley

TV-serier og programmer 
1979: Husker du - Med Odd Grythe 28.11.1979 NRK1
2001: Brennpunkt - Hemmeligheter og løgner 20.02.2001 NRK1
2001: Brennpunkt - Kavalkade NRK1
2015: H2O I Havfruenes Verden for Netflix - Norsk dubb av tegnefilm (Diverse roller/karakterer)

Referanser

Eksterne lenker 
 https://www.ta.no/musikk/synger-for-kreftsaken/s/1-111-872984
 https://tv.nrk.no/serie/husker-du/1979/FUHA02000579/avspiller
 https://open.spotify.com/album/4q0hJNOKkmjRv1DgDTHAVs?si=7Xh9FX0mSQWtV4u71qj_-w
 https://open.spotify.com/album/4j3il48b0OAaoSVPiykdzJ?si=auBH4NfDTZ-aXjiShH1AjQ
 http://solfridgavang.com/galleries/solfrid-i-pressen/
 https://www.youtube.com/watch?v=HLgH0x-k8rU&t=747s
https://www.youtube.com/watch?v=C7y0iJg_nk4&t=18s

Norske sangere